Roky plynú v Hollywoode rovnako rýchlo ako vo zvyšku sveta. Mnohé hviezdy by práve čas túžili čarovne stopnúť a zastavili tak starnutie. Ako je na tom Brad Pitt? Hoci okrúhla šesťdesiatka sa blíži, na ženy stále pôsobí ako magnet.
William Bradley Pitt sa narodil 18. decembra 1963 v americkom meste Shawnee, v štáte Oklahoma. Detstvo prežil v Springfielde, štát Missouri. Napriek tomu, že herectvo bolo vždy jeho obľúbeným koníčkom, sa po strednej škole rozhodol študovať žurnalistiku, grafický dizajn a reklamu na University of Missouri.
V roku 1986 sa odsťahoval do Los Angeles a pokúšal sa o hereckú kariéru. V roku 1987 získal menšiu rolu v legendárnom seriáli Dallas, v ktorom sa objavil ako Randy. V roku 1990 si zahral v seriáli Glory Days, v tom istom roku sa objavil v snímke Cutting Class.
Diváci si mladého fešáka Pitta pamätajú najmä z roku 1991, kedy svojím výkonom zažiaril vo filme Thelma & Louise (Thelma a Louisa). Vyslúžil si všeobecné uznanie a upútal pozornosť významných režisérov. Pitt mal v tom čase 28 rokov.
Po boku hviezdneho Toma Cruisa si zahral vo filme Interview with the Vampire: The Vampire Chronicles (Interview s upírom, 1994), ktorý z neho urobila hviezdu. Následne hral v ďalších komerčne úspešných filmoch ako Seven (Sedem, 1995) a Twelve Monkeys (Dvanásť opíc, 1995). Práve deväťdesiate roky priniesli Pittovi svetový úspech a obdiv, ktorý sa ho drží doteraz.
Stvárnil výrazné postavy v snímkach Sedem rokov v Tibete, Zoznámte sa, Joe Black, Pán a pani Smithovci, Babel, Nehanební bastardi, Vtedy v Hollywoode. Na svojom konte má dve zlaté sošky Oscara.